คำสั่งกรมพัฒนาธุรกิจการค้าคำสั่งกรมพัฒนาธุรกิจการค้าที่ ๒๑/๒๕๕๖เรื่องจัดตั้งสำนักงานพัฒนาธุรกิจการค้าเขต[๑] เพื่อให้การบริการผู้มาติดต่อขอใช้บริการกรมพัฒนาธุรกิจการค้าในเขตพื้นที่กรุงเทพมหานครเป็นไปอย่างมีประสิทธิภาพ สะดวกรวดเร็วและทั่วถึงอันเป็นการอำนวยความสะดวกและลดภาระของผู้ประกอบการและประชาชนทั่วไปอาศัยอำนาจตามความในมาตรา ๓๒ วรรคสอง แห่งพระราชบัญญัติระเบียบบริหารราชการแผ่นดินพ.ศ. ๒๕๓๔ แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๕)พ.ศ. ๒๕๔๕ และมาตรา ๔๙ แห่งพระราชบัญญัติระเบียบข้าราชการพลเรือน พ.ศ. ๒๕๕๑อธิบดีกรมพัฒนาธุรกิจการค้าจึงมีคำสั่ง ดังต่อไปนี้ข้อ ๑.คำสั่งนี้เรียกว่า คำสั่งจัดตั้ง สำนักงานพัฒนาธุรกิจการค้าเขตข้อ ๒. บรรดาคำสั่งใด ๆที่ขัด หรือแย้งกับคำสั่งนี้ ให้ใช้คำสั่งนี้บังคับแทนข้อ ๓.ให้จัดตั้งสำนักงานพัฒนาธุรกิจการค้าเขต ในพื้นที่เขตกรุงเทพมหานคร จำนวน ๖แห่ง ดังนี้๑. สำนักงานพัฒนาธุรกิจการค้าเขต ๑ (ปิ่นเกล้า) ตั้งอยู่อาคารธนาลงกรณ์ทาวเวอร์ ถนนบรมราชชนนี เขตบางพลัด กรุงเทพมหานคร๒. สำนักงานพัฒนาธุรกิจการค้าเขต ๒ (พหลโยธิน) ตั้งอยู่เลขที่ ๗๘/๑๓ถนนพระราม ๖ (สี่แยกประดิพัทธ์) เขตพญาไท กรุงเทพมหานคร๓. สำนักงานพัฒนาธุรกิจการค้าเขต ๓ (รัชดาภิเษก) ตั้งอยู่อาคารปรีชาคอมเพล็ก ถนนรัชดาภิเษก เขตห้วยขวาง กรุงเทพมหานคร๔. สำนักงานพัฒนาธุรกิจการค้าเขต ๔ (สุรวงศ์) ตั้งอยู่ อาคารวรวิทย์ถนนสุรวงศ์ เขตบางรัก กรุงเทพมหานคร๕. สำนักงานพัฒนาธุรกิจการค้าเขต ๕ (บางนา) ตั้งอยู่อาคารแอมเพิลทาวเวอร์ ถนนบางนา ตราด เขตบางนา กรุงเทพมหานคร๖. สำนักงานพัฒนาธุรกิจการค้าเขต ๖ (ศูนย์ราชการเฉลิมพระเกียรติ ๘๐พรรษา) ตั้งอยู่ อาคารรัฐประศาสนภักดี ศูนย์ราชการเฉลิมพระเกียรติ ๘๐ พรรษา ๕ธันวาคม ๒๕๕๐ ถนนแจ้งวัฒนะ เขตหลักสี่ กรุงเทพมหานครข้อ ๔ . ให้สำนักงานพัฒนาธุรกิจการค้าเขต มีหน้าที่และความรับผิดชอบ๔.๑. งานจดทะเบียนธุรกิจรับจดทะเบียนห้างหุ้นส่วนและบริษัทจำกัดตามประมวลกฎหมายแพ่งและพาณิชย์ ที่มีสำนักงานแห่งใหญ่ตั้งอยู่ในเขตกรุงเทพมหานครยกเว้น การขอจดทะเบียนห้างหุ้นส่วน หรือบริษัทจำกัดที่มีวัตถุประสงค์ประกอบกิจการซึ่งมีกฎหมายพิเศษควบคุมเฉพาะ๔.๒. งานบริการข้อมูลธุรกิจ(๑) ออกหนังสือรับรองนิติบุคคลตามประมวลกฎหมายแพ่งและพาณิชย์กฎหมายว่าด้วยบริษัทมหาชนจำกัด กฎหมายว่าด้วยการประกอบธุรกิจของคนต่างด้าว(๒) ออกใบแทนใบสำคัญแสดงการจดทะเบียนตามประมวลกฎหมายแพ่ง และพาณิชย์กฎหมายว่าด้วยบริษัทมหาชนจำกัด กฎหมายว่าด้วยสมาคมการค้าและกฎหมายว่าด้วยหอการค้า(๓) รับรองสำเนาเอกสารตามประมวลกฎหมายแพ่งและพาณิชย์กฎหมายว่าด้วยบริษัทมหาชนจำกัด กฎหมายว่าด้วยการประกอบธุรกิจของคนต่างด้าวกฎหมายว่าด้วยสมาคมการค้าและกฎหมายว่าด้วยหอการค้า(๔) ตรวจค้นเอกสารตามประมวลกฎหมายแพ่งและพาณิชย์กฎหมายว่าด้วยบริษัทมหาชนจำกัด กฎหมายว่าด้วยการประกอบธุรกิจของคนต่างด้าวกฎหมายว่าด้วยสมาคมการค้าและกฎหมายว่าด้วยหอการค้า(๕) ถ่ายโอนข้อมูลด้วยระบบคอมพิวเตอร์ตามประมวลกฎหมายแพ่งและพาณิชย์๔.๓ งานด้านอื่น ๆ(๑) รับสำเนาบัญชีรายชื่อผู้ถือหุ้น(๒) รับค่าธรรมเนียมและเงินประเภทอื่น เก็บรักษาเงินและนำเงินส่งคลังตามที่กฎหมายกำหนด(๓) รับงบการเงินตามกฎหมายว่าด้วยการบัญชีและรวบรวมส่งให้สำนักข้อมูลธุรกิจจัดเก็บ(๔) คำขอจดทะเบียนที่ได้รับจดทะเบียนในแต่ละวันให้รวบรวมส่งให้สำนักทะเบียนธุรกิจเพื่อดำเนินการส่งต่อสำนักงานที่จัดเก็บต่อไป(๕) ปฏิบัติงานอื่นตามที่ได้รับมอบหมายข้อ ๕.ให้สำนักงานพัฒนาธุรกิจการค้าเขตมี ผู้อำนวยการสำนักงานพัฒนาธุรกิจการค้าเขต เป็นผู้บังคับบัญชาโดยมีอำนาจหน้าที่รับผิดชอบในการบริหารภารกิจปกครองบังคับบัญชาควบคุมดูแลการปฏิบัติราชการ และประเมินผลการปฏิบัติราชการของข้าราชการ พนักงานและลูกจ้างประจำในสำนักงานพัฒนาธุรกิจการค้าเขตแห่งนั้นให้เป็นไปตามระเบียบของทางราชการทั้งนี้ ตั้งแต่วันที่ ๒๘ กุมภาพันธ์ พ.ศ. ๒๕๕๖สั่ง ณวันที่ ๒๑ กุมภาพันธ์ พ.ศ. ๒๕๕๖บรรยงค์ ลิ้มประยูรวงศ์อธิบดีกรมพัฒนาธุรกิจการค้าปริยานุช/ผู้จัดทำ๒๓ เมษายน ๒๕๕๖โชติกานต์/ผู้ตรวจ๑๕ พฤษภาคม๒๕๕๖[๑] ราชกิจจานุเบกษาเล่ม ๑๓๐/ตอนที่ ๔๐ ง/หน้า ๒๑๒/๑๘ เมษายน ๒๕๕๖